medieval-data/medieval-latin-ner-HOME-Alcar huggingface dataset:
| DE IX MINATIS TERRE APUD LAVERCHINES SITE . | Ego magister Bernardus , succentor Belvacensis , omnibus presentes litteras istas inspecturis notum facio quod novem minas terre sementis quas emi a Willermo de Bosco , de Lavrechines , contiguas aliis novem minis terre quas dictus Willermus tenebat a me ad campipartem apud Lavrechines , contiguas aliis novem minis terre quas dictus Willermus tenebat a me ad campipartem apud Lavrechines , teneo a fratribus militie Templi ad sex denarios annui census reddendos in crastino sancti Remigii ad domum de Templo Belvaci . Nec possum illas novem minatas terre comparatas in mortuam manum ponere , sive alicui ecclesie , vel domui religiose elemosinare , nisi quintam partem tantum et , si forte dictus census aliquo anno in crastino sancti Remigii , ut dictum est , non fuerit solutus , ego vel successores mei ad nullam aliam emendam teneremur , nisi ad sex denarios tamen pro emenda . Actum anno Domini Mº CCº XXXº nono , mense decembri .
Magister G . et M . , officiales domini M . , Belvacensis electi , omnibus présentes litteras inspecturis , in Domino salutem . Noverint universi quod cum Basilia de Odorio , relicta Wauberti , impeteret Laurentium de Odorio , hominem Templariorum , coram nobis , super quadam domo sita apud Odorium Castellum , ante monasterium , quam ipsa B . dicebat ad se pertinere jure dotalicii , tandem , de bonorum virorum consilio , ipsa B , in presentia nostra , predictam domum dicto Laurentio et Templariis omnino quitavit et si quidem juris sive dotis causa , sive alia in illa domo habebat , non vi compulsa , ut coram nobis recognovit , sed spontanea voluntate in manu nostra resignavit et fidem dedit corporalem quod de cetero per se vel per alium , sive contra Templarios , sive contra dictum Laurentium et ejus heredes nichil in domo predicta reclamabit , nec aliquid faciet reclamari ratione cujuscumque juris . In cujus rei robur et testimonium presentes litteras sigillo curie Belvacensis fecimus roborari . Actum anno gratie Mº CCº XXº , mense novembri .
Notum sit omnibus , tam futuris quam presentibus , quod Sagalo de Milliaco , pro amore Dei , fratribus Templi , Johanne le Bougre custodiente Soumereus , quamdam masuram omnino liberam , apud Odeur dedit et tali pacto quod hospes omnino liber maneret , excepto hoc quod , si ipse Sagalo molendinum in villa faceret , predictus hospes ad illum iret et si etiam in molendino aliquem , sive militem , sive alium molentem inveniret , post ipsum proximum locum optineret et de tribus minis unum barillum dabit et quamdiu molendinarius non erit , ibit molere quocunque voluerit . Et si negociando , per Odeur transierit , quocumque eat , in transitu et in redditu omni consuetudine liber et quietus erit . Licet etiam hospiti furnum facere , ita quod nemo ibi coquat , nisi ipse ante Johannem le Bougre dispositus esset . Interfuit testis Hugo de Sancto Bricio et ejus filius Sagalo , et Radulfus , prepositus Miliaci et Balduinus de Sancto Claro , Radulfus de foliolo , Petrus Siccus , Bernardus Carnifex de Moncels , Girardus de Sancto Audomaro , Robertus de Querceto , Petrus de Croci , et Gilebertus , prior Sancte Marie de Milliaco .
Ego Bartholomeus de Fretoi , miles , notum facio universis litteras istas inspecturis quod Gregorius , filius Johannis de Coulonviliers , de Juvegnies , et Ysabeldis , ejus uxor , contulerunt in perpetuam elemosinam domui milicie Templi de Soumereus , unum hospitem cum tota hostisia , sicuti se habet ante et retro , quam habebant sitam apud Juvegnies inter domum Huberti Velvel et domum presbiteri ejusdem ville , cum omni jure quod in illa habebant , de assensu et voluntate domini Thome de Polehoi , militis , et dicte Agnetis , ejus uxoris , et Ysabeldis , sororis ejusdem domine Agnetis ; de quibus dicti Gregorius et Ysabeldis , ejus uxor , dictam hostisiam tenebant in feodum . Quam elemosinam et concessionem ego Bartholomeus miles , a quo prefati Thomas , miles , et Agnes , ejus uxor , et Isabeldis , soror ejusdem Agnetis , illam hostisiam , cum aliis rebus in feodum tenebant , approbo , volo et concedo . Quod ut ratum sit et firmum , litteras istas sigillo meo roboravi . Actum anno gratie Mº CCº XXXº primo , mense augusto .
Magister Robertus de Avriniaco , officialis Belvacensis , omnibus presentes litteras inspecturis in Domino salutem . Noverint universi quod , constituti coram nobis , Gregorius , filius Johannis de Colonviliers et Juvegnies , et Ysabellis , ejus uxor , recognoverunt et concesserunt se contulisse in perpetuam elemosinam , ob remedium animarum suarum et animarum predecessorum suorum , domui militie Templi de Somereus , quondam hospitem cum tota hostisia quam habebant apud Juvegnies , sitam inter domum Huberti Velvel et domum presbiteri ejusdem ville , sicut se habet ante et retro dicta hostisia , cum omni juin quod in illa habebant . Quam donationem voluerunt et approbaverunt atque sub fide sua interposita de non reclamando aliquo tempore , per se vel per alium , ratione alicujus juris , concesserunt coram nobis dominus Thomas de Polehoi , miles et domina Agnes , ejus uxor , et Ysabeldis , soror ejusdem domine Agnetis , a quibus dicti Gregorius et Ysabeldis , ejus uxor , de cujus hereditate movebat hostisia memorata , in nullo coacta , ut dicebat , fidem prestiterunt corporalem coram nobis quod contra dictam elemosine donationem aliquo tempore venire non attemptabunt . In cujus rei testimonium litteras istas sigillo curie Belvacensis fecimus roborari . Actum anno Domini Mº CCº trigentesimo primo , mense julio .
Theobaldus , Dei gratia Ambianensis dictus episcopus , presentibus et futuris in Domino salutem . Quum labitur occulte fallitque volatilis etas et nichil est annis velocius , ad posterorum nostrorum volumus venire noticiam quod nobilis vir Milo , vicecomes de Poys , in presentia nostra constitutus , ad petitionem fratris Roberti , patris sui , pro animabus antecessorum suorum , duos modios frumenti , in molendinis suis des Kainnes , alterum in medio marcio , reliquum in festo Sancti Remigii , ad mensuram de Soumereus , fratribus milicie Templi ejusdem loci , assensu domini Galteri Tyrel , de cujus feodo pendent , in perpetuam elemosinam concessit ; ila quidem quod si aliquo infortunio alterum molendinorum devastaretur , illud quod superstes remanebit , utrumque modium integre supplebit . Et ne super hoc aliqua in posterum oriatur dissensio , jam dictus Milo presentem paginam , ipsam elemosinam continentem , sigillo suo confirmavit et ut sigilli nostri munimen , ad majorem cautelam apponi faceremus impetravit . Actum est hoc Verbi Incarnati anno Mº Cº nonagesimo , sexto kalendos marcii , assistentibus Alfredo , abbate de Bretholio , domino Ricardo de Gerboredo , Johanne , preposito ecclesie Ambianensis , Hugone , milite de Cavalvillerio , Aoldo de Maencourt .
Ego Manasserus , miles de Bules , presentium attestatione notum facio universis tam presentibus quam futuris présentes litteras visuris et audituris quod ego , ob remedium anime mee et ob remedium animarum predecessorum meorum et anime Pagane , uxoris mee , de assensu et voluntate Manasseri , filii mei , militis , contuli in puram et perpetuam elemosinam domui militie Templi de ultra mare , unum modium bladi , singulis annis in perpetuum , ad festum sancti Remigii , a fratribus dicte domus militie Templi vel ad eorum nuncios , in granchia mea de Albofossato percipiendum . Quod ut ratum sit et firmum , presentem caritulam hec continentem sigillo meo in testimonium et munimen roboravi . Actum anno gratie Mº CCº nonodecimo , mense decembri .
Ego Symon , dominus de Dargiis , miles , notum facio universis presentes litteras inspecturis quod ego teneor fratribus militie Templi de Soumereus in dimidio modio bladi annui redditus , ad mensuram de Catheu , reddendo singulis annis imperpetuum eisdem fratribus militie Templi ad festum sancti Remigii in granchia mea de Dargies , scilicet de uno modio quem dominus Manasserus de Bules , miles , quondam dominus de Albo Fossato , predecessor meus , donavit eisdem fratribus in elemosina , apud Album Fossatum percipiendum ; de quo modio predicti fratres habent litteras predicti Manasseri speciales . Quod ut ratum et firmum permaneat imperpetuum , dictis fratribus militie Templi litteras istas traditi , in hujus rei testimonium et munimen sigilli mei appensione roboratas . Actum anno-Domini Mº CCº XXXº , septimo , mense februario .
Ego Garinus , miles et dominus de Beeloi , universis tam presentibus quam futuris presentes litteras inspecturis , salutem in Domino . Quod delere potest oblivio vel fluxu temporum , confirmari debet ex testimonio litterarum . Ego autem antedictus . G . , miles de Beeloi , propter remedium anime mee et Hugonis , filii mei et parentum meorum , necnon et omnium predecessorum meorum , concessi et donavi pauperi milicie Templi de Somereus omne illud quod habebam in territorio de Bruel , in campis meis , scilicet octavam partem redditus in perpetuum possidendum ac recipiendum pacifice . Quod ut robur obtineat inconcussum , presens scriptum fratribus milicie Templi tradidi , sigilli mei munimine confirmatum . Actum anno Domini Mº CCº XXXIIIº , mense februario .
| DE QUINQUE SOLIDIS CENSUALIBUS , APUD CAUFRIACUM . | Ego Odo de Caufriaco , miles , omnibus presentes litteras inspecturis , salutem in Domino . Noverit universitas vestra quod ego , pro remedio anime mee et pro animabus omnium parentum et predecessorum meorum , do liberaliter et concedo in perpetuam elemosinam fratribus militie Templi Salomonis quinque solidos censuales parisiensis monete , apud Chaufriacum annuatim recipiendos super masura Butitorelli , omnemque justiciam quam in dicta masura dignoscor possidere . Quod ut ratum permaneat , presentem paginam sigilli mei munimine consignavi . Actum Parisius anno Domini Mº CCº XVIº , mense januario .
Ego Johannes , domicellus , filius Hugonis de Thoies , quondam militis , notum facio universis presentes litteras inspecturis quod , cum Petrus de Dargies dictus Grimout vendidisset fratribus milicie Templi manentibus apud Somereus unum modium bladi et dimidium , ad mensuram de Somereus , quem dictus Petrus annuatim percipiebat in grangia dictorum fratrum , jure hereditario , quia dictus bladus movebat de feodo meo , Petrus , major de Vakaria , homo meus , de quo dictus Petrus Grimout dictum bladum tenebat , rogavit me ut predicte venditioni preberem assensum . Ego sepedictus Johannes , ad petitionem dicti Petri majoris et sepedicti P . Grimout , predictam venditionem volui et concessi et teneor contra omnes juri et legi venire volentes , ut dominus , garandire . Quod ut ratum sit et firmum , presentes litteras sigilli mei munimine roboravi . Actum anno Domini Mº CCº XLIIº , mense maio .
Ego Petrus , major de Vakaria , notum facio universis presentes litteras inspecturis quod , cum Petrus de Dargies dictus Grimons , vendidisset voluntate et assensu Johanne , uxoris sue , et heredum suorum , fratribus milicie manentibus apud Somereus , unum modium bladi et dimidium , ad mensuram de Somereus , quem dictus Petrus Grimous annuatim percipiebat in grangia dictorum fratrum , jure hereditario , et quem de me tenebat in feodum , ego siquidem predictus Petrus , major de Vakaria , dictam venditionem , et Ligardis , uxor mea , et heredes mei , volumus et concessimus et benignum assensum prebuimus . Ut hec venditio firma esset et inconcussa , ego sepedictus P . , major de Vakaria , Johannem domicellum , filium Hugonis de Tois , quondam militis , de cujus feodo movebat bladus iste , rogavi ut assentiret et concordaret venditioni prenotate . Ego autem sepedictus P . , major de Vakaria , prefatum bladum memoratis fratribus adversus omnes qui juri et legi venire voluerint , ut dominus , teneor garandire . Quod ut ratum sit et firmum , presentes litteras sigilli mei munimine roboravi . Actum anno Domini Mº CCº XLº IIº , mense maio .
Ego , Johannes de Grossa Silva miles , notum facio presentibus et futuris quod dedi et concessi in puram et perpetuam elemosinam fratribus militie Templi de Sommereus , assensu et voluntate Eremburgis , uxoris mee et omnium heredum meorum , donum terrarum quas homines dictorum fratrum tenebant de me , sicut continetur in carta mea , sigillo meo sigillata et sigillo Eustachii , domini de Conti et Mathei d'Estreies , quod donum valet viginti quatuor garbas , tali conditione quod , si dictum donum eisdem fratribus ego et heredes mei garandizare perhenniter non possemus , dicti fratres domus de Sommereus perciperent pro supradictis viginti quatuor garbis , singulis annis in festo sancti Remigii in granchia mea apud Grossam Silvam , duas minas bladi ad mensuram de Sommereus . Quod ut ratum sit et stabile , presentes litteras sigillo meo sigillatas dictis fratribus tradidi , in robur et munimen . Actum anno Domini Mº CCº tricesimo septimo , mense martio .
Ego Johannes de Grossa Silva , miles , notum facio universis presentes litteras inspecturis quod ego , voluntate et assensu Erenburgis , uxoris mee et Alermi , filii mei , necnon et aliorum heredum meorum , dedi et concessi in puram et perpetuam elemosinam Deo et fratribus militie Templi de Somereus quicquid habebam in dominio et campiparte terrarum quas homines pradictorum fratrum , scilicet Willermus Blasseaus , Robertus , frater ejus , Johannes de Hangesto , Galterus d'Aufai , Robertus Viele , Wibertus de Hulmo , Radulfus Cambarius , de me tenebant . Quam elemosinam ego erga omnes qui juri et legi stare vellent prefatis fratribus teneor garantizare . Hanc autem elemosinam laudavit et concessit Eustachius , dominus de Conteio , de cujus feodo dicta elemosina movebat . Similiter Matheus d'Estreies , de quo tenebam prefatum dominium et campipartem , huic donationi et elemosine benignum prebuit assensum . In cujus rei testimonium et munimen supradicti Eustachius et Matheus , ad petitionem meam , sigilla sua cum sigillo meo presenti pagine apposuerunt . Actum anno Domini Mº CCº XXXº septimo , mense Marcio .
Que in actibus bone fidei geruntur , utile est scripto commendari per scriptum , cujus suscitatur memoria et rerum series declaratur . Ego igitur , Engelrannus de Porsegnies , in noticiam tam futurorum quam presentium transfundo quod fratribus Templi Dominici totam campipartem meam de Kesneel et quicquid ibidem possideo et ad possidendum expecto , assensu Wisemendis , matris mee et Fulconis , fratris mei , et Agnetis , uxoris mee , in elemosinam perpetue confero . Quod ut ratum permaneat , sigillo meo roboro . Huic autem elemosine confirmationi testes affuerunt : Guido presbiter , Robertus capellanus , Renaudus de Dargies , Fulco de Sommereus , Renoldus Veteranus . Datum tempore fratris Wilardi , procuratoris de Pontyeu et de Belvoisis , tempore quo Philippus , rex Gallie , Jérusalem profectus , erat peregre , anno Incarnati Verbi Mº Cº LXXXXº .
Theobaldus , Dei gratia Ambianensis episcopus , tam presentibus quam futuris , quibus litteras presentes videre contigerit , eternam in Domino salutem . Ad vestram volumus pervenire noticiam quod constitutus in presentia nostra Ingerrannus de Forsegnies , miles , recognovit quod terragium integre quod habebat apud Kaisneel , domui Templi de Sommereus in perpetuam elemosinam donaverat et concesserat . Qui etiam , fide interposita , firmavit quod domum predictam super elemosina ista nequaquam de cetero molestaret , sed , pro posse suo , eam ad utilitatem ejusdem domus garandiret . Hoc approbaverunt et benigne concesserunt coram dilecto nostro Hugone , tunc decano de Poiz , sicut ex testimonio ipsius accepimus , Agnes uxor ejusdem Ingerranni et Baldevinus et Robertus , ejus filii et heredes , Fulco , ejus frater , elemosinam hanc in manu ejusdem decani resignantes . Et ut hoc ratum et stabile permaneat in futurum , litteris fecimus hoc annotari et sigilli nostri munimine roborari . Actum est hoc , assistantibus et audientibus viris venerabilibus Th . archidiacono , Th . preposito Ambianensi ; magistro Radulfo et magistro Johanne de Ango ; Stephano , capellano nostro ; fratre Roberto de Avelin ; fratre Odone ; fratre Arnulfo de Cantegneis , anno Incarnationis Domini millesimo ducentesimo . Datum per manum Manasseri cancellarii .
Noverint Universi ad quos présentes littere pervenerint quod ego Balduinus de Forsenis , miles et heredes mei fratribus milicie Templi commorantibus apud Soumereus , medietatem terragii quod Ingerrannus Vavasor et Elizabeth , uxor ejus , de consensu Drogonis , filii eorumdem primogeniti et aliorum puerorum , jam dictis fratribus vendiderunt quod de me tenebant in terra dictorum fratrum sita in territorio de Soumereus , que vocatur terra de Broil , tenemur garantizare bona fide contra omnes , ad jus et legem venire volentes . Et ut hoc ratum et inconcussum modo et usque infinitum permaneat , presentibus litteris sigillum meum dignum duxi apponi . Actum anno gratie Mº CCº XXXº , nono mense novembri .
Omnibus tam presentibus quam futuris frater Willelmus , dictus abbas de Bristol et conventus ejusdem loci , salutem in Domino . Noverit universitas vestra quod cum causa verteretur coram delegatis judicibus auctoritate apostolica , inter nos , ex una parte , et fratres milicie Templi , ex altera , videlicet super uno modio bladi et duobus solidis annui census , quos de elemosina , fratris Radulfi de Bosco Auberti possidebant , tandem de bonorum virorum consilio terminata est in hunc modum : quod ipsi singulis annis , in festo Sancti Remigii apud domum nostram de Ursimont , in perpetuum libere et absolute percipient XII deniers parisienses et unum modium bladi , scilicet medietatem frumenti et medietatem avene de optimo blado , valenti unum denarium minus de meliori quod venditur in foro Gerboredi . Hanc elemosinam coram nobis , ad quorum dominium predicta donatio pertinebat , concessit Juliana predicta , Radulfi soror , et ipsius liberi , data fidei sue cautione . Quod ut ratum sit et firmum , presentem carlam sigillo nostro fecimus roborari , in robur et testimonium veritatis . Actum anno Incarnationis Dominice Mº CCº octo decimo , mense novembri .
Omnibus tam presentibus quam futuris presentes litteras inspecturis , frater Petrus , dictus abbas de Briostel et conventus ejusdem loci , salutem in Domino . Noverit universitas vestra quod , cum dilecti nostri in Christo fratres milicie Templi de Somereus haberent in domo nostra , scilicet in grangia nostra de Ursimonte , unum modium annui redditus , medietatem videlicet frumenti et medietatem avene , in festo sancti Remigii et XII denarios parisis , quia domus supradicta nostra de Ursimonte remotior est a domo dictorum fratrum et quum grave sibi ac honerosum videbatur dictum redditum tam longe querere , nos siquidem et conventum nostrum de Briestol predicti fratres requisierunt ut dictum redditum sibi in aliqua domo nostra que eisdem propinquior esset , assignaremus . Nos vero petitioni dictorum fratrum benigne acquiescentes , concessimus ut pro predicto redditu quem in grangia nostra de Ursimonte recipiebant , de cetero in perpetuum in grangia nostra Tyoleti sex minas frumenti et sex avene profati fratres recipiant , tali tenore adjuncto quod sepedicti fratres in recompensationem benignitatis sibi impense predictos duodecim denarios quos eisdem annuatim reddere solebamus in perpetuum nobis quitaverunt . Quod ut ratum sit et stabile , presentem cartam sigillo nostro fecimus roborari . Actum anno incarnati verbi millesimo ducentesimo quadragesimo secundo , mense maio .
Magister Th . , domini Ambianensis clericus et officialis , omnibus présentes litteras inspecturis , in Domino salutem . Noveritis quod Ingerrannus Vavassor et Elizabet , uxor ejus , recognoverunt coram nobis se vendidisse fratribus milicie Templi commorantibus apud Soumereus , pro decem et octo libris parisis , Sibi persolutis , totum terragium quod habebant in terra dictorum fratrum sita in territorio de Soumereus , quod vocatur du Broil . Dicta vero E . , que in dicto terragio vendito dotalitium dicebat se habere , coram nobis recognoscens et juramento firmans quod huic venditioni spontanea , non coacta , benignum prebuit assensum et quod a dicto I . , marito suo , sufficiens et sibi gratum receperat excambium , videlicet quemdam campum terre site in territorio predicto , qui vocatur Spinula Galteri Planchon , dictum dotalicium , ad opus dictorum fratrum , in manu nostra spontanea resignavit ; promittentes juramento prestito , tam dicta E . , quam ejus maritus quod contra hujusmodi venditionem de cetero non venirent , nec dictos fratres aut aliquam ex parte ipsorum super eodem terragio , per se , vel per alium aliquatenus mo lestarent nec molestari procurarent et quod hujusmodi terragium eisdem , fratribus contra omnes ad jus et legem venire volentes bona fide garandirent . In cujus rei testiminium presentes litteras confeci fecimus et sigillo curie Ambianensis roborari . Actum anno Domini Mº CCº XXXº nono , mense octobri .
| DE TRIBUS MODIIS FRUMENTI IN GRANDIA DE LINVILIER . | Philippus , Dei gratia Belvacensis episcopus , universis fidelibus imperpetuum . Veterum decrevit auctoritas ut quod perpetuitati volumus commendare , duraturis apicibus annotemus , ut scripture patrocinio muniatur . Scriptura enim rei seriem incommutabiliter loquitur et per eam veritatis nuditas aperitur . Notum igitur facimus universis presentibus pariter et posteris , quod Johannes , miles de Luat , Karpentarii Ogeri filius , anime patris sui et sue non immemor , fratribus militie Templi tres modio frumenti , in granchia sua de Leovillari dedit , in festo Sancti Remigii annuatim percipiendos . Si vero aliquo infortunio ipsa granchia incendio deperierit , ita quod totum frumentum quod illi erit , adeo consumatur quod illi tres modii in ea non possint inveniri , dictus Johannes miles , de redditibus dicte ville fratribus militie Templi tamen tenebitur restituere quod ipsi fratres super illis tribus modiis integre suum craantum habebunt . Hoc autem totum factum est assensu Odonis de Hargeri loco , de quo sepe dictus Johannes tenet in feodo quod possidet in Leovillari . Quod in presentia nostra sollempniter actum , ut ratum et inconvulsum permaneat , presenti scripto et sigilli nostri auctoritate duximus roborandum , presentibus his quorum signa subscripta sunt . S . magistri Drogonis de Moy , S . magistri Renardi , canonicorum Belvacensium , S . Roberti de Tornell , Mathei de Vileriis , Ansoldi de Ronqueroles , Henrici de Braicello , Odonis de Hargeri loco , militum . Anno actum Incarnati Verbi Mº Cº LXXXXº quinte .
Magister Th . , canonicus et officialis Ambianensis , universis presentes litteras inspecturis , salutem in Domino . Noverit universitas vestra quod Petrus Grimous et Johanna , ejus uxor , recognoverunt in jure coram nobis se hereditarie vendidisse fratribus milicie Templi commorantibus apud Somereus pro triginta et sex libris parisis sibi persolutis , decem et octo minas bladi , ad mensuram de Somereus , quas dicti Petrus et Johanna , ejus uxor , nomine annui redditus singulis annis percipiebant in grangia dictorum fratrum sita apud Somereus . Predicta vero Johanna , que in predictis decem et octo minis bladi venditis dotalicium dicebat se habere , coram nobis recognoscens et juramento firmans quod huic venditioni spontanea , non coacta , benignum prebebat assensum et quod a predicto Petro , marito suo , sufficiens et sibi gratum receperat excambium , videlicet viginti minas seminature terre site in territorio de Dargies , ad Quercum , juxta terram Radulfi Cosete , dictum dotalicium ad opus dictorum fratrum in manu nostra spontanee resignavit , promittentes , juramento corporali prestito , tam dictus Petrus quam dicta Johanna , uxor ejus , quod contra hujusmodi venditionis non venirent , nec dictos fratres aut aliquem ex parte ipsorum super ea per se vel per alium , nomine dotalicii , sive quocumque aliquo alio nomine molestarent , nec molestari procurarent . Nos vero de dicto dotalicio in manu nostra resignato prout dictum est , fratrem Danielem , ad opus fratrum , investivimus predictorum . In cujus rei testimonium presentes litteras sigillo curie Ambianensis fecimus roborari . Actum anno Domini Mº CCº quadragesimo secundo , mense mayo . In crastino ascensionis domini .
Magister Th . de Dullendo , canonicus Beati Firmini officialis Ambianensis , omnibus presentes salutem . Cum Johannes Planchons et Leiardis , ejus uxor , haberent quatuor jornalia terre site in territorio de Grandisilva , juxta terram de Falivilier , que terra provenire dicebatur ex parte Leiardis predicte , noveritis quod dicti Johannes et Leiardis , ejus uxor , in nostra presentia constituti , recognoverunt se in puram elemosinam contulisse fratribus milicie Templi apud Soumereus commorantibus quintam partem quatuor jornalium terre predicte , Recognoverunt etiam se totum residuum ejusdem vendidisse eisdem fratribus pro octo libris quinque solidis minus parisis , sibi persolutis . Dicta vero L . , coram nobis recognoscens et juramento firmans quod huic venditioni et elemosine benignum prebuit assensum et quod a dicto Johanne , marito suo , sufficiens et sibi gratum receperat excambium , videlicet quatuor jornalia terre site in territorio de Dargiis ad Maram de Estellieres , ex parte dicti Johannis provenientia , ab ipsa L . et heredibus suis hereditarie possidenda , quicquid juris habebat aut habere poterat in dicta terra elemosinata et vendita , ad opus dictorum fratrum in manu nostra spontanee resignavit ; promittentes , juramento prestito , tam ipsa L . quam dictus Johannes , ejus maritus , quod contra hujusmodi elemosinam et venditionem de cetero non venirent , nec dictos fratres aut aliquem ex parte ipsorum super premissis , per se vel per alium , nomine dotalicii heredem , seu aliquo alio nomine aliquatenus molestarent , nec molestare procurarent . In cujus rei testimonium présentes litteras confici fecimus et sigillo curie Ambianensis roborari . Actum anno Domini Mº CCº XLº quinto , mense novembri .
Universis présentes . . . magister Th . , de Dullendo , canonicus Beati Firmini , officialis Ambianensis , in Domino salutem . Noveritis quod Johannes de Hangesto et Honorata , ejus uxor , recognoverunt coram nobis se hereditarie vendidisse fratribus militie Templi apud Soumereus commorantibus , pro duodecim libris parisis sibi persolutis , quinque jornalia vel circiter terre site in territorio de Grandi Silva , in una pecia juxta terram domini de Grandi Silva . Dicta vero H . que in dicta terra vendita dotalicium dicebatur habere , coram nobis recognoscens et juramento firmans quod huic venditioni spontanea , non coacta , benignum prebebat assensum et quod a dicto J . , marito suo sufficiens et sibi gratum receperat excambium , videlicet duos curtillos sitos retro domum fratrum predictorum , dictum dotalicium ad opus dictorum fratrum , in manu nostra spontanee resignavit , promittentes , juramento prestito , tam dicta H . . quam dictus J . , ejus maritus , quod contra hujusmodi venditionem de cetero non venirent , nec dictos fratres aut successores eorum super ea per se vel per alium , nomine dotalicii , seu aliquo alio nomine , aliquatenus molestarent , nec molestari procurarent . In cujus rei testimonium , presentes litteras confici fecimus et sigillo curie Ambianensis roborari . Actum anno Domini Mº CCº quadragesimo quinto , mense novembri .
Ego frater Johannes de Milliaco et ego Symon de Dargies , dominus Britolii , notum facimus universis ad quos littere presentes pervenerint quod cum inter dominum Balduinum de Fourseygnies , militem , ex una parte , et fratres domus militie Templi et hospites eorumdem de Somereus , ex alia , contentio verteretur super eo quod quecumque terre moventes de eodem Balduino , quas scilicet terras idem hospites tenent , eisdem hospitibus excidebant jure hereditario possidende , idem Balduinus ab eisdem hospitibus investituras exigebat , pro voluntate sua , ab uno plus et ab alio minus , secundum quod plus , vel minus , de eisdem terris possidebant ; dictis Templariis et hospitibus eorumdem de Somereus a contrario dicentibus quod idem Balduinus , pro investituris hujus , a quolibet dictorum hospitum non poterat exigere , nec debebat , plus quam duodecim denarios . Tandem , de bonorum virorum consilio super predicta contentione in nos , ab utraque parte amicabiliter et concorditer est compromissum . Nos autem , ad locum predictum personaliter accedentes et facta diligenti inquisitione super premissis omnibus ab utraque parte productis , habito super hoc prudentium virorum consilio , arbitrium nostrum provulgamus in hunc modum : videlicet quod dictus Baldoinus , sive heredes ipsius , de cetero ab unoquoque dictorum hospitum non possunt nec debent exigere plus quam duodecim denarios pro investituris terrarum earundem , pronunciantes quod idem B . , seu heredes ipsius , de cetero ab unoquoque dictorum hospitum pro investituris hujus , duodecim denariis tantummodo sint contenti occasione hujusmodi , ab eisdem de cetero nichil amplius exigentes . In cujus rei perpetuam memoriam et testimonium , nos presentes litteras exinde confectas , ad petitionem partium , sigillorum nostrorum munimine fecimus roborari . Actum anno gratie Mº CCº XXXº primo , mense maio .
Th . , Dei miseratione Ambianensis dictus episcopus , tam presentibus quam futuris in Xristo fidelibus eternam in Domino salutem . Fragilis est et caduca humane nature conditio et nunquam in eodem statu permanet et quum de die in diem , tanquam subsistens deperit , subsequentes nimirum et posteros plerumque a certitudine transducit . Inde est quod testimonio litteras rerum gestare seriem memorie commendare antiqua patrum consuevit auctoritas . Nos igitur , ea inducti ratione , elemosinam Johannis , militis de Hestomainil , fratribus milicie Templi , de nemore de Marenduel factam et in presentia Galteri , decani nostri de Sarnoi , qui vires nostras agebat , recognitam , presenti scripto memorie commendantes , confirmamus et ratam esse decernimus . Quicquid enim juris idem J . in nemore illo habebat , Deo et domui Templi in perpetuam elemosinam permansurum concessit , presentibus et concedentibus filiis suis Hugone , Alelmo , Bernardo , Matheo . Droco etiam de Vacaria , dominus ejus , et Henricus , miles de Thois , de quo jamdictus Droco tenebat , hoc ipsum concesserunt et donum super altare de Somereus posuerunt . Hujus rei testes sunt : Guido , presbiter de Somereus , Milo de Roy , Fulco , Galterus Laubains , Reinoldus , Garinus , vavasores ; Galterus Faber , Ogerus Hircus , Gerardus Carpentarius . Actum est hoc Verbi Incarnati anno Mº Cº LXXXº sexto . Datum per manum Roberti cancellarii .
Ego Theobaldus , Dei gralia Ambianensis episcopus , tam presentibus quam futuris notum facio quod , veniens in presencia nostra Gualterus , major de Vaccaria , quicquid in territorio de Marendoel , tam in plano quam in nemore habebat , presente et concedente domino suo Hugone de Toiz , de quo ipse tenebat , fratribus Templi per manum nostram in elemosinam concessit et reddidit , excepto feodo vavasorum suorum , Johannis videlicet de Haistolmainil et Martini , sub censu sex modiorum frumenti , de meliori post sementem quod inter illa execuerit , ad mensuram de Somereus , in festo Omnium Sanctorum eidem G . vel heredibus suis singulis annis persolvendorum . Concessit etiam idem G . quod , si vavasores illi redditum suum eiusdem fratribus ferriterii ad censum dare voluerint , duos modios frumenti pro eo habebunt , vel unusquisque garbam suam et portionem que ei expetit , recipiet , tam de redditu segetum quam de venditione nemorum ; scilicet tres partes unius quartarii . Si enim amplius quam dictum est se ibidem habere reclamaverint , tam G . quam dominus suus H . , sufficientem guarandiam fratribus se prestaturos , fide data , pepigerunt . Si autem adversus dominum suum G . dirationare potuerunt se plus juris ibidem habere quantum adversus eum adquireret , tantum ipse G . de prenominato censu minus acciperet . Preterea , si dominus ejusdem G . feodum suum saisierit , nichil preter censum frumenti saisire poterit in terra , neque in nemore , quicquam deinceps reclamabit . Quod si frumentum illud infra sollempnitatem Omnium Sanctorum , qua annuatim persolvitur , saisierit et fratribus recommendaverit , fratres hanc saisitionem G . annuntiabunt , qui , nisi infra XV dies cum domino suo pacem fecerit , extunc fratres censum frumenti domino illi reddent et ex eo G . nichil restituerit . Hanc elemosinam eo tenore quod dictum est G . et dominus ipsius Hugo de Toiz in manum nostram reddiderunt et nichil super hoc deinceps se reclamaturos , fide data , pepigerunt . Uxores autem eorum et filii , in presentia Ingutii , decani nostri de Centpuiz , prout nobis testificatum est , hoc ipso concesserunt . Ut igitur hec elemosina indissolubili firmitate persistat et tenor conventionis a modernis ad posteros memoriter decurrat pro conservando utrius partis jure , presens scriptum in cyrographum dividimus et ne ab aliquo in postero temere impetatur , sub anathemate interdicimus . Testes autem qui huic donationi interfuerunt sunt hii : Radulfus decanus ; Guarinus archidiaconus ; Robertus cancellarius ; Galterus , abbas Sancti Acheoli ; magister Robertus Paululus ; Guermundus de Corbeia ; G . de Beeloi ; Ingutius , decanus de Centpuiz , canonici ; Guido , presbiter de Sommerus ; Hugo de Cuntre ; Sagalo de Dargiis ; Balduinus de Sancto Claro . Actum anno Domini Mº Cº LXXº . Data per manum Roberti concellarii .
Ego Theobaldus , Dei miseratione Ambianensis dictus episcopus , tam presentibus quam futuris notum facio quod Martinus de Toiz , de assensu uxoris sue , concedente et domino suo Galtero , majore de Vaccaria , quicquid in territorio de Marendoil , tam in plano quam in nemore , fratribus milicie Templi manentibus apud Soumereus in perpetuam elemosinam concessit . Ita quidem quod fratres de Soumereus annuum censum XVIII minarum frumenti , quod provenerit in territorio predicto de Marendoil , ad mensuram de Soumereus , prefato Martino successorique suo , ad festum sancti Remigii persolvent ; iterum dominus ejusdem Martini non nisi censum XVIII minarum pro servicio suo saisire poterit . Preterea concessum est quod si Martino ante augustum annona defuerit et fratribus habundaverit , fratres ei VI minas prestabunt , ita quod de censu subsequentis anni eas recipient . Ad hujus igitur rei memoriam tenendam , presentes litteras sigillo nostro communimus et pontificali auctoritate confirmamus , sub anathemate districius inhibentes ne aliquis hanc elemosinam ausu temerario presumat confringere . Testes huic donationi sunt : magister Gaufiridus de Abbatis Villa , magister Rogerus ; Guido , capellanus de Soumereus ; Galterus , frater meus ; Rainoldus Vavassor , Balduinus de Sancto Claro , Fulco de Soumereus , David prepositus . Actum est hoc , anno Domini Mº Cº LXXXIIº , fratre Drogone de Waus , procuratore domus de Somereus et presentibus aliis fratribus de Somereus . Datum per manum Roberti cancellarii .
Ego Theobaldus , Dei gratia Ambianensis episeopus , tam presentibus quam futuris notum facio quod Radulphus de Gisencort , ad nos veniens , quartam partem de Marenduel , ad opus militum Templi , in manum nostram in elemosinam reddidit , concedente Ydonea , uxore sua et cum filio suo Gaufrido , assensu et concessione domini sui Ursionis , de cujus feodo erat , et uxore et Omundo , filio ejus concedentibus . Et ipse idem Ursio hanc eandem elemosinam ex parte sua tenendam , data fide , pepigit et concessit . Cujus rei testes sunt : Johannes de Conti , Robertus , frater ejus , Omundus de Conti , Guido de Centpuiz , Johannes de Haistomainil , Nicholaus Galez , Hugo de Contre , Balduinus de Sancto Claro , Drogo de Bergicurt , Robertus de Morencort , Henricus de Herenbencor , Johannes de Marselles , Guido , capellanus fratrum Templi . Actum est hoc , fratre Rainero de Aiarcort , domum de Soumereus procurante , cum Hugone de Nuerez , Fulberto de Marolio , Galtero , de Novavila , fratribus suis .
In nomine Patris et Pilii et Spiritus Sancti , amen . Notum sit tam presentibus quam futuris quod nos domini Gerboredi , Willelmus et Petrus , donavimus fratribus Templi , in perpetuam elemosinain , quarterium de Marendoil , quem reddidit nobis Petrus de Hodeng , pro carrucata terre in nemore Montis , ad XV modiorum seminaturam , assensu fratris sui Henrici . Hec donatio facta est in presentia fratris Roberti de Duai et multorum aliorum . Hujus donationis testes sunt : magister Balduinus et magister Grimoldus , canonici de Gerboredo , dominus Stephanus , frater domini Petri de Gerboredo ; Hemericus , thelonearius Belvaci et Renaldus , frater ejus ; Renaldus de Sancto Paulo , avunculus Petri de Hodeng et Renaldus , frater ejus ; Golfridus de Sarcu ; Hugo de Senericort ; Hugo de Truissures ; Galterus de Hodeng ; Segalo de Hodeng et Balduinus , filius ejus ; Robertus Pasmardus de Sorci ; Grimoldus de Sorci et Galerannus . Hec donatio facta est anno ab Incarnatione Domini Mº Cº LIXº .
| DE REDDITU DE CAFOSSES , TARENNI ET APUP VILIERS . | Bartholomeus , Dei patientia Belvacensis episcopus , universis fidelibus imperpetuum . Notum fieri volumus presentibus et futuris quod Symon de Sancto Samsone quicquid habebat apud Cafosses et apud Tarenni et apud Vileirs , in hominibus scilicet , vineis , vinagio et alio censu , fratribus Templi Ihierosolimitani in perpetuam dedit elemosinam , concessione Margarite , uxoris sue , et Radulfi , comitis Claromontis , in cujus manu illa reddidit et comes in nostra , et nos inde fratres jamdictos investivimus . Proinde , ne alicui deinceps liceat eos de elemosina illa inquietare , eam ipsis presentis pagine testimonio ac sigilli nostri patrocinio confirmavimus et , ad confirmationem adimplendam , testes subscribi fecimus . Donationis predicte testes sunt ; Rubertus , prepositus Sancti Justi ; Johannes , prepositus Castanedi ; Radulfus Farsitus ; Werrieus de Castanedo ; Hamericus de Waslescurte . Concessionis comitis testes sunt : Petrus , capellanus , magister Rainardus de Moy , Guillelmus , nepos cantoris , Erardus de Oeni , Symon Morvileins , Guiardus , prepositus Clarimontis , Concessionis Margarito testes sunt : Werricus , abbas Sancti Justi ; Drogo , dapifer Buglarum ; Bartholomeus , filius ejus ; Henricus de Lines prepositus . Actum anno Incarnationis Dominice Mº Cº LXXº .
Ego Radulphus , Dei gratia comes Claromontis , universis tam futuris quam presentibus notum facio quod Omundus de Tois , in presentia mea et uxoris mee comitisse Aaliz , usagium quod ipse habebat in bosco de Marendoil , fratribus de Templo apud Soumereus commorantibus , pro duodecim libris Belvacensium integre et totaliter invadiavit , eo tenore quod idem Omundus de predicto usagio nichil est accepturus , nisi prius fratribus prefatis prodictas XII libras libere et quiete persolverit . Quod ut ratum permaneat , presenti scripto et sigillo roborari feci .
Ego Theobaldus , Dei miseratione Ambianensis dictus episcopus , tam presentibus quam futuris notum facio conventionem inter fratres milicie Templi de Soumereus et Omundum de Toiz habitam , in presentia nostra recognitam , qui talis est . Siquidem idem O . , quicquid habebat in nemore de Marendoil jam dictis fratribus pro viginii duabus libris Belvacensis monete pignori obligavit , per septem annos libere et quiete tenendum , tali utique pacto quod neque ipse , neque heres ipsius de manu fratrum quoquo modo possit illud redimere , nisi in manu sua et ad usum proprie retinendum . Et hoc totum , jam dictus O . , et Matildis , ejus uxor , et Elisabet , mater ipsius O . , que dotalicium suum quod in nemore illo habebat , in manu decani nostri resignavit et , sicut de testimonio G . , sacerdotis de Soumereus et fratris Ingerranni , jam dicte domus procuratoris accepimus , benigne consenserunt . Et hujus rei testes sunt et fidejussores : Henricus de Toiz , Hugo de Corcheles , Petrus de Aufaiaco . Actum est hoc in presentia decani nostri et coram nobis recognitum , anno Incarnati Verbi Mº Cº LXXXº sexto , in festo passionis beatorum martyrum Fusciani , Victorici et Gentiani . Datum per manum Roberti cancellarii .
Notum sit omnibus filiis ecclesie tam presentibus quam futuris dominum Osmundum de Centpuiz pro salute et refrigerio anime sue suorumque amicorum preteritorum , presentium et futurorum , quemdam ex suis dilectis hominibus , Rogerum nomine , venerabilibus et honestis fratribus Templi , in presentia predicti domini , scilicet Osmundi , habitantibus Somereus , juxta ritum ipsorum hominum Templo servientium , amodo in libertatem et dominium concessisse . Unde ipsi fratres dominum Osmundum manibus suis dignanter susceperunt ac deinceps , tanquam unum ex suis fratribus , missarum , elemosinarum ceterorumque bonorum participem eum esse cognoscunt . Cujus rei gratia testes sunt : Ingutius decanus , Arnulfus sacerdos , nepos ejus , Walterus dyaconus , Stephanus subdyaconus , Assio clericus , Bernardus de Croci , Arnulfus Pistor , Guermundus de Bealvuas , David Hurex .
Ego Bartholomeus , Belvacensis episcopus , notum fieri volo tam presentibus quam futuris , quod Odo castellanus militibus Templi minagium quod habebat de annona grangia ipsorum de Somereus , pro anima patris sui Ade et sua , per manum nostram in elemosinam dedit . Quam donationem , ut firma et inconcussa maneat , sigilli nostri auctoritate firmavimus et presentis scripti patrocinio communivimus . Hujus rei testes sunt : Hubertus et Petrus , capellani nostri , magister Stephanus , magistri Goscelinus , Radulfus de Grandivillare , Bernardus de Cugi , Radulfus Parvus . Actum Belvaci , anno Incarnationis Dominice Mº Cº LXIIIº .
Ricardus , Dei gratia Ambianensis episcopus , omnibus ad quos littere iste pervenerint salutem in Domino . Notum vobis facimus quod constitutus in nostra presentia Gaufridus de Gisencort , miles , per manum nostram contulit in elemosinam perpetuam fratribus milicie Templi pratum quod habebat juxta molendinum de Salice . Filius autem ejus elemosinam prefatam coram nobis concessit et in manum nostram reddidit , ad opus predictorum fratrum , fide interposita , cum patre suo promittens quod ne cetero fratres predictos super hac elemosina non inquietaret . Uxor etiam predicti G . , dimidium quartarium quod in predicto molendino , nomine dotalicii , reclamabat , similiter dictis fratribus perpetuo donavit habendum et in manum nostram resignavit , asserens quod predictus maritus ejus eidem sufficientem donaverat commutationem , tresdecim scilicet capones annuatim recipiendos de censibus ejusdem G . , apud Gisencort . Quos et maritus ejus recognovit coram nobis se fecisse . Ut hoc igitur perpetuam optineat firmitatem , presens scriptum exinde factum cum nostri appensione sigilli , predictis fratribus donavimus in testimonium veritatis , anno Domini Mº CCº octavo , mense aprili .
Ego Theobaldus , Dei miseratione Ambianensis dictus episcopus , presentibus et futuris notum facio quod constitutus in presentia nostra Radulfus de Gisencort , concedentibus et presentibus filiis suis Guifrido et Girardo , concedente etiam domino suo Francone , vicecomite de Aubamala et filio ejus Ingerranno , quicquid habebat in molendino de Salice , tam in proprio quam in feodo , videlicet partem octavam , de proprio , et medietatem , de feodo , et sextam garbam totius territorii decime de Fereumont , fratribus militie Templi in perpetuam elemosinam concessit et per manum nostram eisdem fratribus contradidit . Actum est hoc anno domini Mº Cº LXXXº IIIº , presentibus filiis nostris Theobaldo Ambianensi , Radulfo , Pontivensi archidiacono , magistro Radulfo de Augo , Gaufrido capellano , fratre , Oilardo , magistro de Pontico , Fratre Drogone , procuratore de Summeruez . Datum per manum Roberti cancellarii .
Ego Th . Dei miseratione Ambianensis dictus episcopus , presentibus et futuris notum facio quod constitutus in presentia nostra Radulfus de Gisencort , concedentibus et presentibus filiis suis Guifrido et Girardo , concedente etiam domino suo Francone , vicecomite de Aubamala et filio ejus Ingerranno , quicquid habebat in molendino de Salice , tam in proprio quam in feodo , videlicet partem octavam , de proprio , et medietatem , de feodo , et sextam garbam totius territorii decime de Fereumont , fratribus militie Templi in perpetuam elemosinam concessit et per manum nostram eisdem fratribus contradidit . Actum est hoc anno domini Mº Cº LXXXº IIIº , presentibus filiis nostris Theobaldo Ambianensi , Radulfo , Pontivensi archidiacono , magistro Radulfo de Augo , Gaufrido capellano , fratre , Oilardo , magistro de Pontico , Fratre Drogone , procuratore de Summeruez . Datum per manum Roberti cancellarii .
Nobilissime domine Ode de Lihus salutem et omne obsequium . Vobis notum sit et preterea omnibus tam presentibus quam futuris sit certum quod dominus noster Gervasius , bone memorie , in plenitudine vite adhuc existens , imminentem sibi mortem considerans , Bauldo de Gi , molendinum suum , apud Vinvet , sola voluntate , in feodo hereditabili et elemosina libere tenendum donavit . Idem vero Bauldus militibus domus Templi reditus ejusdem molendini concessit , donec prospere redierit ad propria . Huic vero rei interfuerunt Hugo de Hatunmainil , Johannes de Montchevrel , Engremerus , qui super hoc mecum fecerunt testimonium .
Ego Katharina , Blesensis et Claromontensis comitissa , omnibus notum facio quod Ricardus Rousselli , karissimi patris mei R . , felicis memorie , quondam dilectus et fidelis serviens et meus , qui hujus seculi vanitatibus spretis et derelictis , in ordine Templi deservire preelegil Creatori , eidem Ordini contulit in elemosinam perpetuo habendam , unum modium frumenti , in festo Sancti Remigii annis singulis capiendum in tenura et guaengnagio de Crocco , per manum illius qui prefatum Croccum possidebit . Ego autem , pro comite , domino meo Iherosolimam profecto , de cujus feodo hoc procedit , sine cujus assensu hoc esse non poterat , hoc volui et concessi et garantizandum et tenendum firmiter manu cepi . Quod ut ratum sit et firmum , litteris commendo et sigillo meo confirmo . Actum Parisius anno Domini Mº CCº IIIº , quarto die junii .
Omnibus presentes litteras litteras inspecturis officialis Belniacensis in domino salutem . Universitati vestre notum facimus quod , cum Arnulphus de Tribus Stipitibus , ut dicitur , Deo et fratribus milicie Templi Iherosolimitani , pro salute anime sue , in extrema voluntate sua in elemosinam contulisset unam peciam torre site in territorio de Ramecort , in loco qui vocatur Roisteaus , tres minas continentem , que tenebatur de Petro de Sancto Justo , clerico , dictus Petrus , in nostra presentia constitutus , tamquam dominus dictam elemosinam voluit et laudavit , concedens quod dicti fratres terram predictam in perpetuum nomine ecclegie possideant pacifice , tamquam suam , ad redditum qui de en debetur . Et promisit dictus P . , clericus , coram nobis , se garandizaturum contra omnes qui juri stare voluerint antedictis fratribus dictam terram . Actum anno Domini Mº CCº XLº primo , die martis ante festum beati Clementis .
| DE EODEM . | Ego Katherina , Blesensis comitissa , omnibus audituris presentes litteras vel visuris , notum facio quod Symon de Sancto Samsone quicquid habebat apud Cafosses et apud Tarenni et apud Viliers , in hospitibus scilicet , vineis , vinagio et alio censu , fratribus Templi Iherosolimitani , valde retroactis temporibus , in perpetuam dedit elemosinam , assensu et voluntate Margarite , uxoris sue , et Radulfi , comitis Claromontis , karissimi patris mei , in cujus manus illa reddidit , sicut in autentico antecessorum propexi , et sic postea exinde fuerunt investiti . Hanc autem donationem a patre mea karissimo , dum viveret , pietatis obtentu concessam , approbo , litteris commendo et sigillo meo confirmo . Actum Nove Ville mee in Belvasino , anno gratie Mº CCº nono , mense octobri .
In nomine Sancte et individue Trinitatis , amen . Willermus de Gerborredo , tam futuris quam presentibus in perpetuum . Notum sit omnibus quod ego Willermus de Gerborredo quinque solidos Belvacensis monete de censu meo de Gerboredo , qui colligitur in medio martio , fratribus Templi , pro animabus patris et mee , donavi . Hujus donationis testes fuerunt : Petrus de Gerboredo , Hugo de Harchiis , Ursio de Sonjons , Petrus de Hosdenc , Sasvualo de Moncheaus , Renandus de Sancto Paulo , Helyas , frater ipsius Willermi . Hec elemosina data est in manu Raineri de Herecort , anno Mº Cº LXº VIIIº .